CELEX: C2007/096/17
Language: et
Date: 2007-04-28 00:00:00
Title: Kohtuasi C-381/05: Euroopa Kohtu (esimene koda) 19. aprilli 2007 . aasta otsus (Cour d'appel de Bruxelles'i eelotsusetaotlus) — De Landtsheer Emmanuel SA versus Comité Interprofessionnel du Vin de Champagne, Veuve Clicquot Ponsardin SA (Direktiivid 84/450/EMÜ ja 97/55/EÜ — Võrdlev reklaam — Konkurendi või konkurendi pakutavate kaupade või teenuste identifitseerimine — Kaubad või teenused, mis rahuldavad samu vajadusi või on mõeldud samaks otstarbeks — Viitamine päritolunimetusele)

28.4.2007   
            
            
               ET
            
            
               Euroopa Liidu Teataja
            
            
               C 96/11
            
         Euroopa Kohtu (esimene koda) 19. aprilli 2007. aasta otsus (Cour d'appel de Bruxelles'i eelotsusetaotlus) — De Landtsheer Emmanuel SA versus Comité Interprofessionnel du Vin de Champagne, Veuve Clicquot Ponsardin SA
   (Kohtuasi C-381/05) (1)
   
   (Direktiivid 84/450/EMÜ ja 97/55/EÜ - Võrdlev reklaam - Konkurendi või konkurendi pakutavate kaupade või teenuste identifitseerimine - Kaubad või teenused, mis rahuldavad samu vajadusi või on mõeldud samaks otstarbeks - Viitamine päritolunimetusele)
   (2007/C 96/17)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Bruxelles
   Põhikohtuasja pooled
   
      Hageja: De Landtsheer Emmanuel SA
   
      Kostjad Comité Interprofessionnel du Vin de Champagne, Veuve Clicquot Ponsardin SA
   Kohtuasja ese
   Eelotsusetaotlus — Cour d'appel de Bruxelles — Nõukogu 10. septembri 1984. aasta direktiivi 84/450/EMÜ, mis käsitleb eksitava reklaamiga seotud liikmesriikide õigus- ja haldusnormide ühtlustamist (EÜT L 250, lk 17; ELT eriväljaanne 15/01, lk 227), muudetud Euroopa Parlamendi ja nõukogu 6. oktoobri 1997. aasta direktiiviga 97/55/EÜ, millega muudetakse direktiivi 84/450/EMÜ, arvates selle hulka võrdleva reklaami (EÜT L 290, lk 18; ELT eriväljaanne 15/03, lk 365), artikli 2 punkti 2a ja artikli 3a punkti b tõlgendamine — Võrdlev reklaam — Konkurendi või konkurendi poolt pakutavate kaupade või teenuste identifitseerimine — Vahuveinide, eriti šampanja omadustele viitavate sõnade kasutamine õlle reklaamimiseks
   Resolutiivosa
   
               1.
            
            
               Nõukogu 10. septembri 1984. aasta direktiivi 84/450/EMÜ, mis käsitleb eksitava reklaamiga seotud liikmesriikide õigus- ja haldusnormide ühtlustamist, mida on muudetud Euroopa Parlamendi ja nõukogu 6. oktoobri 1997. aasta direktiiviga 97/55/EÜ, artikli 2 punkti 2a tuleb tõlgendada nii, et võrdleva reklaamina tuleb käsitada reklaamsõnumis sisalduvat viidet ühte liiki tootele ja mitte ettevõtjale ega konkreetsele tootele, kui on võimalik identifitseerida see ettevõtja või tema pakutavad tooted sellistena, millele on nimetatud sõnumis otseselt viidatud. Asjaolu, et reklaami avalikustaja mitmeid konkurente või nende pakutavaid kaupu või teenuseid võiks identifitseerida sellistena, millele on reklaamsõnumis konkreetselt viidatud, on võrdleva reklaami olemuse tunnustamisel asjakohatu.
            
         
               2.
            
            
               Konkurentsisuhte olemasolu reklaami avalikustaja ja reklaamsõnumis identifitseeritud ettevõtja vahel ei ole võimalik tuvastada nende pakutavaid kaupu või teenuseid arvesse võtmata.
               Konkurentsisuhte olemasolu tuvastamiseks tuleb arvesse võtta:
               
                           —
                        
                        
                           tegelikku turusituatsiooni ja tarbimisharjumusi, samuti nende võimalikke muutusi,
                        
                     
                           —
                        
                        
                           ühenduse territooriumi seda osa, kus reklaami levitatakse, välistamata teatud juhul mõju, mida teistes liikmesriigis täheldatud tarbimisharjumuste muutus võib avaldada kõnealusele siseriiklikule turule, ja
                        
                     
                           —
                        
                        
                           toote konkreetseid omadusi, mida reklaami avalikustaja soovib esile tuua, samuti imidžit, mida ta kavatseb sellele luua.
                        
                     Kriteeriumid, mis võimaldavad tuvastada konkurentsisuhte olemasolu direktiivi 84/450, mida on muudetud direktiiviga 97/55, artikli 2 punkti 2a mõttes ja need kriteeriumid, mille eesmärk on kontrollida, kas võrdlemine vastab selle direktiivi artikli 3a lõike 1 punktis b esitatud tingimusele, ei ole identsed.
            
         
               3.
            
            
               Reklaam, mis viitab teatavat liiki tootele, juhul kui selle põhjal ei ole võimalik identifitseerida konkurenti või viimase pakutavaid kaupu, on lubatud vastavalt direktiivi 84/450, mida on muudetud direktiiviga 97/55, artikli 3a lõikele 1. Sellise reklaami võrdlemise lubatavust tuleb kontrollida muude siseriiklike või vajadusel ühenduse õigusnormide taustal, sõltumata asjaolust, et see võib tähendada tarbijate või konkureerivate ettevõtjate kaitse nõrgenemist.
            
         
               4.
            
            
               Direktiivi 84/450, mida on muudetud direktiiviga 97/55, artikli 3a lõike 1 punkti f tuleb tõlgendada nii, et lubatud on igasugune võrdlus, mille puhul seostuvad päritolunimetuseta tooted päritolunimetusega toodetega.
            
         
      (1)  ELT C 10, 14.1.2006.